Roar Hjelmeset

Roar Hjelmeset (født 1977) er en norsk tidligere langrennsløper, nå langrennstrener. Fra  mai 2016 til mai 2018 var han trener for Norges landslag i langrenn for kvinner. Han er siden ansatt som trener ved Hovden skigymnas.ABC nyheter - Roar Hjelmeset ferdig som landslagstrener, besøkt 17. mai 2017.

 Bakgrunn 
Hjelmeset er oppvokst på gården Hjelmeset som del av Skifamilien Hjelmeset. Han er yngst av fire søsken, der hans eldre bror, langrennsløperen Odd-Bjørn, er den mest meritterte. Kusinen på begge sider, Bodil Hjelmeset, som vokste opp på nabogården like ved Sandane lufthavn, er en av Norges 10. beste spydkastere gjennom tidene (per 2013), og har fem sølvmedaljer fra NM. 

Fra 1993 til 1996 gikk Roar Hjelmeset på idrettsfag ved Firda videregående skole. Han er bosatt på Hovden i Setesdal.

 Idrettskarriere 
Roar Hjelmeset har deltatt i ett renn i verdenscupen i langrenn. Det var i klassisk sprint i Drammen 11. mars 2003 hvor han ble nr. 42. hans beste resultat fra NM er 23.-plass på sprinten 6. april 2002 på Vang. Han har også deltatt på Fjellhug/Vereide Hyen ILs stafettlag i NM flere ganger. Etter 2005-sesongen la han opp og ble trener for Hovden skigymnas.

 Trenerkarriere 
Roar Hjelmeset gikk i 2008 fra sin trenerrolle ved Hovden skigymnasble til å bli trener for det norske juniorlandslaget i langrenn.Nettavisen (7. mai 2008):Hjelmeset blir landslagstrener , hentet 22. juli 2010 Fra sommeren 2011 ble han trener for det norske landslaget i kvinnesprint.VG Nett (12. mai 2011): - Nystad blir ny landslagstrener i langrenn, hentet 12. mai 2011

I mai 2016 ble han landslagstrener for det norske kvinnelandslaget i langrenn, etter at Egil Kristiansen trakk seg fra denne stillingen i april.ABC nyheter - Roar Hjelmeset er ny kvinnelandslagstrener i langrenn , besøkt 1. august 2016.

 Se også 
 Liste over kjente elever ved Firda videregående skole

 Referanser 

 Eksterne lenker 


Kategori:Norske langrennsløpere
Kategori:Norske langrennstrenere
Kategori:Personer fra Gloppen kommune
Kategori:Familien Hjelmeset
Kategori:Alumni fra Firda videregående skole